REVIEWER FOR THIRD QUARTERLY EXAM (MGA URI NG TEKSTO)

1. **IMPORMATIBO**

* Ito ay naglalahad ng mga bagong kaalaman, bagong pangyayari, bagong paniniwala at mga bagong impormasyon. Ang mga kaalaman ay nakaayos ng sekwensyal at inilalahad nang buong linaw at kaisahan.

***MGA HALIMBAWA:***

* *Ang Jakarta ay tinatawag ding “The Big Durian” hango mula sa prutas na durian na kilala sa hindi kaaya-ayang amoy subalit masarap na lasa.*
* *Ang Pilipinas ay tinatawag ding “Perlas ng Silanganan.” Ang bansang ito ay nahahati sa tatlong malalaking pangkat ng pulo – ang Luzon, Visayas at Mindanao.*
* *Makulay ang panitikan ng mga Hapones subalit hindi basta-bastang makakakuha ng sipi ng kanilang panitikan sapagkat bihira ang nagsalin ng mga ito sa wikang banyaga.*
* *Ang Iloilo ay isa sa mga pangunahing pinagmumulan ng bigas sa Pilipibnas. Bukod sa bigas, ang ilan pa sa mga pangunahing produkto na nagmumua rito ay tubo, niyog, mais, saging, manga, lape at ibang lamang ugat.*
* *Itinatag noong ika-1 ng Setyembre 1901 ang Pambansang Sentro ng Panggurong Edukasyon, Ang Pamantasang Normal ng Pilipinas. Ito ay ang kilalang pangunahing pamantasan para sa mga gusto maging guro.*

1. **DESKRIPTIBO**

* Ito ay nagtataglay ng impormasyong may kinalaman sa pisikal na katangian ng isang tao, lugar, bagay. Madali itong makilala sapagkat ito ay tumutugon sa tanong na ano. Ito ay uri ng tekstong tumutugon sa tanong na ano.

***MGA HALIMBAWA:***

* *Nakasuot siya ng puting blouse, itim na paldang pencil cut at itim na sapatos. Sumulyap siya saakin at tila sabik na ngumiti mula sa kanyang manipis at malarosas na labi, at biglang sambit ng “Hi po Ma’am Lorie.”*
* *Sa aking paglalakad, nakita ko ang isang napakataas at napakalaking gusali na nakatayo sa malaki at malawak na lote. Ito ay may 23 na palapag at ang kulay nito ay matingkad na berde. Napakaganda talaga nito.*
* *Nakasuot siya ng puting blouse, itim na paldang pencil cut at itim na sapatos. Sumulyap siya sa akin at tila sabik na ngumiti mula sa kanyang manipis at malarosas na labi, at biglang sambit ng “Hi po Ma’am Lorie.”*
* *Sa aking paglalakad, nakita ko ang isang napakaganda at napakalaking gusali na nakatayo sa malaki at malawak na lote. Ito ay may 23 na palapag at ang kulay nito ay matingkad na berde. Napakaganda talaga nito.*

1. **PERSUWEYSIB**

* Ito ay tekstong nangungumbinse o nanghihikayat.Taglay ng tekstong ito ang personal na opinyon at paniniwala ng may-akda.

***MGA HALIMBAWA:***

* *Isa ang Palawan sa pinakasikat na isla sa Pilipinas. Nagtataglay ito ng magagandang tanawin na nakakaakit sa mata at puso ng mga turista. Kaya’t ano pa ang hinihintay mo? Tara kaibigan sa Palawan, biyahe tayo!*
* *May kasabihan sa Ingles na “Give a man a fish and he will live for a day. Teach a how to fish and he will live for a lifetime.” Sa kaso ng mga taong naghihirap at nagugutom, ang pinakamabuti paring pangmatagalang solusyon ay bigyan sila ng kabuhayan*
* *Ang karunungan at salapi ay kapwa magandang instrumento na maaaring magamit sa pag-unlad ng buhay ngunit ang pagkakaroon ng mabuting ugali ay magiging basehan upang magamit nang wasto at maging kapaki-pakinabang na tao.*

1. **NARATIBO**

* Ito ay naglalahad ng magkakasunod-sunod na pangyayari, o simpleng nagsasalaysay. Ito ay tumutugon sa mga tanong na paano at kailan.

**MGA HALIMBAWA:**

* *Kasagsagan ng isang malakas na ulan nang magising ako sa pagkakatulog. Medyo maliwanag na ang paligid pero walang kuryente, kaya naman lumabas ako ng kuwarto at nakita ko siya na nakatayo sa likod ng bahay.*
* *Nagkasundo ang matalik na magkaibigang tsikboy na sina Mike at Teo na sinuman sa kanila ang unang mamatay, tatawagan ang naiwan.*
* *Nanumbalik ang takot na naramdaman ng ina noong nagpaalam sa kanya ang ama ng bata. Ngayon ay muli niya itong naramdaman dahil sa pagpapaalam ng kanyang anak.*
* *Kasagsagan ng isang malakas na ulan nang magising ako sa pagkakatulog. Medyo maliwanag na ang paligid pero walang kuryente, kaya naman lumabas ako ng kuwarto at nakita ko siya na nakatayo sa likod ng bahay.*

1. **ARGUMENTATIBO**

* Ito ay naglalahad ng mga posisyong umiiral na nangangailangan ng pagtalunan o pagpapaliwanagan. Ang ganitong uri ng teksto ay tumutugon sa tanong na bakit.

**MGA HALIMBAWA:**

* *Alam nang nakakarami na ang paggamit ng cellphone sa loon ng paraalan ay nakakatulong sa kadahilanang makakatulong ito sa pag-aaral sa pamamagitan ng paglalagay ng pdf, ebooks at iba pang dokumento rito.*
* *Hindi rin tututol ang marami kung sasabihing ang kayamanan ay nawawala, sapagkat walang sinumang makapagpapatunay na ang kayamanan ay nadadala ng isang tao sa kanyang libingan, kaya lamang, may iba’t ibang pananaw ang mga tao sa material na yamang angkin nila habang sila ay nabubuhay*
* *Masasabing higit na kawili-wili ang dula kaysa sa maikling kwento sapagkat sa dula ay higit na nadarama ang mga tunggalian ng mga tauhan at ang kanilang suliranin.*

1. **PROSIDYURAL**

* Ito ay nagpapakita at naglalahad ng wastong pagkakasunod-sunod ng malinaw na hakbang sa pagsasakatuparan ng anumang gawain.

**MGA HALIMBAWA:**

* *Narito ang paraan ng pagaaplay ng lisensya sa pagmamaneho. Maaari kang pumunta sa kahit na saang opisina ng LTO. Pumunta sa customer service center at kumuha ng application form. Kumpletuhin ang mga detalye.*
* *Madali lamang ang maglaba. Una ay ihihiwalay mo muna ang mga puti mula sa mga decolor na damit. Sunod ay ang pagbabanlaw ng mga maduduming damit. Tapos ay lalagyan na ng na tubig at sabon ang batya.*

